《诗僧归儒》
宋代·叶茵

厌作人间粥饭僧，等閒来续义铦灯。
近吟气味无蔬笋，旧学工夫尚葛藤。
花下飞鞭身洒落，风前扶帽发鬅鬙。
浪仙素不修书问，有愧昌黎诧可朋。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。